**СТРУЧНО ВЕЋЕ ЗА СРПСКИ ЈЕЗИК, СТРАНИ ЈЕЗИК И ИСТОРИЈУ**

**СРПСКИ ЈЕЗИК**

Ученици од 5. до 8. разреда оцењују се формативно и сумативно оценом од 1 д 5 током целе школске године. Оцењивање обухвата све три области  српског језика и књижевности, а то су: књижевност, језик (граматика, правопис, ортоепија) и језичка култура.

**Оцењују се:**

    -писмени задаци
    -контролни задаци
    -диктати
    -домаћи задаци
    -говорне вежбе
    -рецитовање
    -рад на часу
    -усмено одговарање

Документација која прати процес оцењивања је: е-дневник, педагошка свеска наставника, тестови, диктати, писмени и домаћи задаци.
На почетку школске године ради се иницијално тестирање ученика, које се не оцењује, већ служи наставнику за планирање рада и даље праћење напредовања ученика.

**Формативно оцењивање** подразумева: праћење напредовања, ангажовања и активности ученика, активност на часовима (укључујући све три области предмета), редовно доношење прибора за рад, израду домаћих задатака. Води се у педагошкој свесци наставника, а из овог оцењивања проистиче оцена за рад на часу на крају сваког класификационог периода или на крају полугодишта и године. Критеријум је следећи:

- Недовољан успех – ученик не прати наставу, не пише, нема прибор, не ради домаће задатке и уопште није активан на часу;
- Довољан успех – ученик повремено прати наставу, повремено доноси прибор за рад и домаће задатке и ретко кад је активан на часу;
- Добар успех – Ученик прати наставу, доноси прибор за рад и домаће задатке и активан је на часу, али не у континуитету;
- Врло добар успех – редовно извршава своје обавезе, доноси прибор за рад и домаће задатке, активан је и мотивисан за рад;
- Одличан успех – редовно извршава своје школске обавезе, редовно доноси прибор за рад и домаће задатке, изузетно је активан и мотивисан, непрекидно показује заинтересованост и жељу за напредовањем и стицањем знања.

У **сумативно оцењивање** спадају: писмени задаци, контролни задаци из граматике и књижевности, полугодишњи и годишњи тестови, диктати, говорне вежбе, домаћи задаци (састави/есеји), рецитовање, усмено одговарање.

**ЈЕЗИК**

**Граматика**– критеријум за оцењивање знања из области усаглашен је са образовним стандардима сва три нивоа постигнућа: основног, средњег и напредног нивоа:

-Одличан (5) – ученик самостално испуњава захтеве сва три нивоа постигнућа из фонетике, морфологије, синтаксе, лексикологије; показује веома висок степен ангажовања; зна и примењује граматичка правила у сложенијим примерима;
-Врло добар (4) – ученик самостално испуњава захтеве сва три нивоа постигнућа из фонетике, морфологије, синтаксе, лексикологије и примењује граматичка правила у сложенијим примерима уз малу помоћ наставника, показује висок степен ангажовања;
-Добар (3) – ученик самостално испуњава захтеве основног и делимично средњег нивоа из фонетике, морфологије, синтаксе, лексикологије; ангажован је повремено; препознаје и примењује граматичка правила у основним примерима;
-Довољан (2) – ученик минимално испуњава захтеве основног нивоа из фонетике, морфологије, синтаксе, лексикологије уз помоћ наставника; ангажован је веома ретко; препознаје граматичка правила у најједноставнијим примерима;
-Недовољан (1) – ученик не испуњава минималне захтеве основног нивоа постигнућа из фонетике, морфологије, синтаксе, лексикологије ни уз помоћ наставника; не зна да препозна граматичка правила у најједноставнијим примерима

Скала за оцењивање **контролних задатака и тестова из језика и књижевности** је следећа:
                 Проценат тачних одговора:                                    Оцена:
                 Од 90% до 100%                                                   одличан (5)
                 Од 70% до 89%                                                     врло добар (4)
                 Од 50% до 69%                                                     добар (3)
                 Од 31% до 49%                                                    довољан (2)
                Од 0% до 30%                                                       недовољан (1)

**Диктат** (писмена провера знања из правописа) оцењује се бројчано 1-2 пута у току полугодишта на следећи начин:

-Одличан (5) – ученик зна сва слова ћирилице, зна и доследно примењује правописну норму у свим случајевима;
-Врло добар (4) – ученик зна сва слова ћирилице, зна правописну норму и примењује је у свим случајевима, уз поједине правописне грешке;
-Добар (3) – ученик зна сва слова ћирилице, познаје правописну норму и примењује је у већини основних правописних правила;
-Довољан (2) – ученик пише већину слова ћирилице, делимично примењује правописну норму у најосновнијим и једноставнијим примерима;
-Недовољан (1) – ученик не пише тачно сва слова ћирилице, не зна да примени правописну норму у најосновнијим примерима.

**Број правописних грешака:                                          оцена:**
Од 0 до 2                                                                       одличан (5)
Од 3 до 5                                                                     врло добар (4)
Од 6 до 8                                                                       добар (3)
Од 9 до 11                                                                    довољан (2)
Преко 11                                                                       недовољан (1)

**КЊИЖЕВНОСТ**

   Критеријум за оцењивање градива из књижевности усаглашен је са образовним стандардима сва три нивоа постигнућа, основног, средњег и напредног нивоа:

-Одличан (5) – ученик самостално испуњава захтеве сва три нивоа постигнућа из ове области (наводи дела и писце, разликује књижевне родове и врсте, одређује врсту стиха и строфе, проналази стилске фигуре и различите облике приповедања; самостално анализира књижевно дело, аргументовано образлаже свој став о делу и повезује га са другим текстовима по тематици, структури, мотивима);
-Врло добар (4) – ученик самостално испуњава захтеве сва три нивоа постигнућа из књижевности, уз малу помоћ наставника (самостално анализира књижевна дела уз познавање основних одлика и функционалних појмова);
-Добар (3) – ученик самостално испуњава захтеве основног и делимично средњег нивоа из књижевности (познаје основне одлике књижевности и разликује типове уметничког стваралаштва—усмену и ауторску књижевност; познаје основне функционалне појмове;
-Довољан (2) – ученик минимално испуњава захтеве основног нивоа ове области уз помоћ наставника (повезује наслове књижевног дела и имена аутора, разликује књижевне родове и препознаје основне одлике књижевних текстова);
-Недовољан (1) – ученик не испуњава минималне захтеве основног нивоа постигнућа из књижевности ни уз помоћ наставника.

**ЈЕЗИЧКА КУЛТУРА**

Критеријум за оцењивање **писмених и домаћих задатака (састава/есеја)** обухвата неколико делова: композицију, садржај, стил, граматику, правопис и естетски изглед.
Одличан (5) – ученик је тачно одговорио на тему, испоштовао је захтеве композиције кроз увод, разраду и закључак, види се поступност у излагању, реченице су јасне и правилне, без граматичких и правописних грешака, стил писања богат је описима, емоцијама и појединим стилским изражајним средствима, рукопис ученика је леп, а рад уредан;
Врло добар (4) – ученик је тачно одговорио на тему, испоштовао захтеве композиције, реченице су јасне, са мањим граматичким и правописним грешкама, стилу недостаје више описа и емоција.
Добар (3) – ученик је тачно одговорио на тему, поједини делови композиције нису у потпуности испоштовани (нису повезани, недостаје увод и закључак), поједине реченице нису јасне, са честим граматичким и правописним грешкама, недостаје доста описа и емоција, рад је понегде нечитак и неуредан;
Довољан (2) – ученик је делимично одговорио на тему, увод, разрада и закључак нису уједначени, са значајним граматичким и правописним грешкама, стил је сиромашан, рад је веома нечитак и неуредан;
Недовољан (1) – ученик није ништа написао или ученик није одговорио на тему, нису испоштовани захтеви композиције, рад се не може прочитати, реченице су потпуно неповезане и нејасне, са превише граматичких, правописних и стилских грешака.

**Оцењивање говорних вежби:**

-Одличан (5) – ученик се правилно изражава, тачно излаже текст поштујући правила композиције, износи своје ставове, описе и емоције у складу са задатом темом, лепо формулише своје мишљење, има изграђену културу комуникације;
-Врло добар (4) – ученик успешно одговара на постављене захтеве, уз мања одступања;
-Добар (3) – ученик делимично одговара на постављене захтеве;
-Довољан (2) – ученик одговара на постављене захтеве само уз помоћ наставника и на врло једноставним примерима;
-Недовољан (1) – ученик се није припремио за усмено изражавање, не одговара на постављене захтеве ни уз помоћ наставника.

**Рецитовање ученика:**

-Одличан (5) – ученик изражајно, тачно и јасно рецитује текст уз одговарајућу дикцију;
-Врло добар (4) – ученик изражајно, тачно и јасно рецитује текст уз делимично одговарајућу дикцију;
-Добар (3) – ученик тачно рецитује текст, али без одговарајуће дикције и изражајности;
-Довољан (2) – ученик рецитује текст без одговарајуће дикције и изражајности правећи често грешке;
-Недовољан (1) – ученик није научио задати текст.

 Наставник може наградити ученика оценом **одличан (5)** и за израду разних паноа, презентација, учешћа на такмичењима, конкурсима, у раду секција и другим активностима у школи и сл.

**Писмене провере у трајању до 15 минута** обављају се без најаве, а спроводе се ради утврђивања остварености циља једног или више часова и савладаности дела реализованих програмских садржаја. Оцена са овакве провере не уписује се у дневник, већ се евидентира у педагошкој свесци наставника. Она се може узети у обзир приликом утврђивања закључне оцене ученика на полугодишту или на крају године.

Ученици који раде по **прилагођеном или измењеном програму (индивидуализација, ИОП)** имају другачије критеријуме оцењивања. Он није исти за све ученике и зависи од потреба и постигнућа сваког појединачног ученика који ради по прилагођеном или измењеном програму.

**Закључна оцена** утврђује се ученику на крају првог полугодишта и на крају године у складу са Правилником о оцењивању ученика у основном образовању и васпитању. Закључна оцена је бројчана и изводи се као аритметичка средина свих бројчаних оцена које је ученик добио у току првог полугодишта или школске године.

**ЕНГЛЕСКИ ЈЕЗИК
први страни језик у предметној настави (5-8.разред)**

**Бројчано оцењивање:**

У току полугодишта ученик ће имати 1 оцену на писменом задатку, најмање 1 оцену на контролном задатку дужем од 15 минута, једну оцену на усменом одговарању и једну оцену на основу формативног оцењивања.

**Писане провере** (писмени и контролни задаци) оцењују степен остварености исхода, напредовања и постигнућа ученика:

86%-100% оцена одличан (5)

71%-85% оцена врло добар (4)

50%-70% оцена добар (3)

40%-49% оцена довољан (2)

испод 40% оцена недовољан (1)

**Елементи формативног оцењивања**:

Усмени одговори, писмене провере до 15 минута, ангажовање ( степен развијености ученичке компетенције, активност на часу, успешност и групном раду, израда плаката ), домаћи задаци, однос према раду, пп презентације, диктати.

Оцена добијена **усменим путем** се формира на основу учениковог одговора према следећој бројчаној скали:

\* **одличан (5)**:

* Ученик у потпуности разуме планом и програмом предвиђене појмове, речи и изразе и показује велики степен самосталности приликом њихове правилне употребе у изражавању.
* Успешно користи све граматичке елементе и конструкције и уочава најчешће изузетке од правила.
* Ученик уме да исприча лични доживљај, као и да у кратким цртама преприча садржај одређеног текста или разговора.
* Тачно и изражајно чита задати текст.
* Уме да обави разговор са другим лицима на унапред дату тему и са одређеном комуникативном функцијом.
* Самостално пише податке о себи и свом окружењу и пише краће саставе.
* Исто тако показује солидно познавање основних карактеристика традиције и културе земаља чији језик изучава.

\***врло добар (4):**

* Ученик разуме планом и програмом предвиђене речи и исказе у великој мери и самостално их употребљава у изражавању.
* Правилно примењује уведена граматичка правила и конструкције.
* Ученик уме да уз малу помоћ наставника исприча лични доживљај и укатко исприча садржај одређеног текста, односно разговора.
* Правилно и изражајно чита једноставне текстове уз велики степен самосталности.
* У великој мери самостално остварује комуникацију и размењује са другим ученицима информације у вези са познатим темама и комуникативним функцијама.
* Ученик уз велики степен самосталности пише податке о себи и свом окружењу и уобличава то у краће саставе уз малу помоћ наставника.
* Познаје основне одлике традиције и културе земаља чији језик изучава.

\***добар (3)**:

* Ученик углавном разуме планом и програмом предвиђене појмове, речи и изразе уз делимичан степен самосталности приликом њихове примене у усменом и писменом изражавању.
* Познаје и користи једноставније граматичке елементе и конструкције.
* У стању је да искаже на једноставан начин и уз помоћ наставника исприча лични доживљај и преприча садржај разговора или текста.
* Ученик углавном правилно чита и у довољној мери размењује са другим ученицима кратке информације у вези са познатим темама и комуникативним функцијама.
* Пише једноставне податке о себи и свом окружењу уз повремену наставникову помоћ. Познаје најосновније културне карактеристике земаља чији језик изучава.

\***довољан (2)**:

* Ученик препознаје и разуме планом и програмом предвиђене основне, најфреквентније појмове, речи и изразе и примењује их у свом изражавању уз мали степен самосталности. У стању је да само уз помоћ наставника исприча лични доживљај и садржај разговора или текста, и то на нивоу репродукције.
* Ученик чита делимично правилно и уз помоћ наставника.
* Пише најједноставније податке о себи и свом окружењу уз помоћ наставника.
* Ученик у малој мери размењује са саговорницима кратке информације у вези са познатим темама и комуникативним функцијама.

\***недовољан (1)**:

* Ученик не показује препознавање ни разумевање планом и програмом предвиђених основних појмова, речи и израза, не уме да их репродукује ни правилно употреби у свом изражавању.
* Није самосталан у раду и није у стању ни уз помоћ наставника да исприча лични доживљај и садржај разговора или текста.
* У недовољној мери размењује са другим ученицима кратке информације у вези са познатим темама и комуникативним функцијама.

Оцењивање ученика по ИОП-у

Ученици којима је потребна додатна подршка у учењу и који стога прате наставу по прилагођеном моделу ИОП 2, оцењују се у складу са постизањем резултата у оквиру тих модела, а у великој мери део оцене чине труд и ангажованост на часу.

**ИТАЛИЈАНСКИ ЈЕЗИК**

**други страни језик, 5-8. разреда**

Према Правилнику о оцењивању ученика у основном образовању и васпитању ученик се оцењује најмање четири пута у полугодишту. Праћење развоја, напредовања и остварености постигнућа ученика у току школске године обавља се формативним и сумативним оцењивањем,односно оцена је описна и бројчана. Она је јавна и саопштава се ученику одмах по добијању, са образложењем.

Формативно оцењивање подразумева: редовно праћење и процену напредовања у остваривању прописаних исхода, стандарда постигнућа, односно ангажовања ученика на сваком часу, мотивисаности, редовно доношење прибора за рад, израду домаћих задатака, израду задатака на самом часу. Води се у педагошкој свесци наставника или у дневнику, а из овога проистиче и оцена за рад на часу.

Критеријум је следећи:

-Одличан успех - ученик редовно извршава своје обавезе, доноси прибор и домаће задатке, изузетно је активан и мотивисан за рад, показује заинтересованост и жељу за напредовањем и стицањем знања.

 -Врло добар успех - ученик се труди  да редовно извршава своје обавезе, доноси прибор и домаћи, активан је на часу.

 -Добар успех - ученик прати наставу,скоро увек доноси прибор и домаћи, активан је на часу али не у континуитету;

-Довољан успех - ученик повремено прати наставу, повремено доноси прибор и домаћи и ретко кад је активан на часу, али записује оно што се од њега очекује.

-Недовољан успех - ученик не записује, нема прибор, не ради домаће задатке и уопште није активан на часу.

Сумативно оцењивање, у смислу овог правилника, јесте вредновање постигнућа ученика на крају програмске целине или на крају полугодишта. У сумативно оцењивање спадају: писмени и контролни задаци, активност на часу, усмено одговарање. Писмене провере постигнућа ученика у трајању дуже од 15 минута се најављују и планирају и оцена се уписује у дневник. Писмене провере постигнућа у трајању до 15 минута спроводе се ради утврђивања остварености циља једног или више часова и савладаности дела реализованих програмских садржаја, односно остварености операционализованих исхода. Та оцена се евидентира у педагошкој документацији наставника ради праћења постигнућа ученика на крају програмске целине  и узима се у обзир приликом утврђивања закључне оцене ученика.

Усмена провера постигнућа ученика се обавља путем непосредног одговарања на часу, уз поштовање критеријума за оцењивање.

Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена остварености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.

На почетку школске године, за ученике од шестог до осмог разреда, врши се иницијално процењивање. Резултат иницијалног процењивања не оцењује се и служи за планирање рада наставника и даље праћење напредовања ученика. Елементи оцењивања ученичких постигнућа су: усвојеност садржаја, примена знања, активност и рад ученика на часу, израда презентација, паноа и учешће у пројектима.

Ученик се оцењује на основу:

- усмене провере постигнућа,

- писмене провере постигнућа и

- практичног рада.

За писмене провере постигнућа бројчана оцена изводи се на основу скале изражене у процентима, у складу са препорукама за оцењивање:

100-84%- одличан (5)
  83-67%- врло добар (4)
  66-50%- добар (3)
  49-33%- довољан (2)
  32-0- недовољан (1)

Скала се у зависности од постигнућа ученика на некој провери може кориговати, а у корист ученика.

Провера постигнућа ученика путем практичног рада се може урадити  путем израде ПП презентација, пројеката, паноа. Оцењивање се примењује и ако ученик оствари пласман на такмичењима рачунајући од општинског и то оценом одличан 5.

Из другог страног језика ученици имају по један писмени задатак и два контролна задатка по полугодишту, осим у петом разреду, када немају писмени задатак у 1.полугодишту.

Ученик се оцењује бројчано на основу остварености исхода, самосталности и ангажовања ученика:

1) ученик који је у потпуности усвојио основна, проширена и продубљена знања, умења и вештине, уочава битно, логички повезује чињенице и појмове, самостално закључује, критички расуђује, самостално проналази одговарајуће појмове,  добија оцену одличан (5);

2) ученик који је у потпуности усвојио основна знања, умења и вештине и више од половине  проширених и продубљених знања, уочава битно, логички повезује чињенице и појмове, уз малу помоћ наставника долази до закључка, критички расуђује, добија оцену врло добар (4);

3) ученик који је у целини усвојио основна знања, умења и вештине и половину проширених знања,умења и вештина, према програму предмета; уз помоћ наставника схвата значење научених садржаја, објашњења и повезује их, уз помоћ наставника уочава битно,добија оцену добар (3);

4) ученик који је усвојио основна знања, умења и вештине, према програму предмета, ученик испољава потешкоће у анализи чињеница, података, њиховом уопштавању и закључивању, има тешкоћа у усменом и писменом изражавању, не сналази се у новим ситуацијама, уз велику помоћ наставника даје делимичне одговоре, добија оцену довољан (2);

5) ученик који ни уз помоћ наставника није савладао основно знање, умење и вештине; не показује интересовање за учешће у активностима нити ангажовање, добија оцену недовољан (1).

Закључна оцена се изводи на основу аритметичке средине свих уписаних оцена у току школске године. Ученик се оцењује на основу усмене и писмене провере постигнућа. У току полугодишта најмање једна оцена треба да буде на основу усмене провере постигнућа ученика.

Ученик се оцењује и на основу активности и његових резултата рада, а нарочито: излагања и представљања (презентација, постера, резултата истраживања, писања мејлова и др.), учешћа у дебати и дискусији, домаћих задатака, учешћа у различитим облицима групног рада у складу са програмом наставе и учења, односно школским програмом.

У оквиру формативног оцењивања наставник прикупља информације о постигнућима ученика и бележи активности ученика током наставе. Резултати формативног вредновања на крају циклуса исказују се и сумативно, бројчаном оценом.

**ИСТОРИЈА**

Шта пратимо: Оствареност циљева и прописаних, односно прилагођених стандарда постигнућа, достизање исхода и развијање компетенција у току савладавања програма предмета процењује се на основу: овладаности појмовном структуром и терминологијом; разумевања, примене и вредновања научених поступака и процедура и решавања проблема; рада са подацима и информацијама; интерпретирања, закључивања и доношења одлука; вештина комуникације и изражавања у различитим формама; овладаности моторичким вештинама; извођења радних задатака.

Ангажовање ученика обухвата: активно учествовање у настави, одговоран однос према постављеним задацима, сарадњу са другима и показано интересовање и спремност за учење и напредовање.

Критеријуми оцењивања: Оцену одличан (5) добиjа ученик коjи:

 - у потпуности показуjе способност трансформациjе знања и примене у новим ситуациjама;

- лако лoгички пoвeзуje чињeницe и пojмoвe;

- самостално изводи закључке коjи се засниваjу на подацима;

- решава проблеме на нивоу стваралачког мишљења и у потпуности критички рaсуђуje;

- показуjе изузетну самосталност уз изузетно висок степен активности и ангажовања.

Оцену врло добар (4) добиjа ученик коjи:

- у великоj мери показуjе способност примене знања и лoгички пoвeзуje чињeницe и пojмoвe;

- самостално изводи закључке коjи се засниваjу на подацима;

- решава поjедине проблеме на нивоу стваралачког мишљења и у знатноj мери критички рaсуђуje;

- показуjе велику самосталност и висок степен активности и ангажовања

Оцену добар (3) добиjа ученик коjи:

- у довољноj мери показуjе способност употребе информациjа у новим ситуациjама; - у знатноj мери лoгички пoвeзуje чињeницe и пojмoвe;

- већим делом самостално изводи закључке коjи се засниваjу на подацима и делимично самостално решава поjедине проблеме;

 - у довољноj мери критички рaсуђуje;

- показуjе делимични степен активности и ангажовања

Оцену довољан (2) добиjа ученик коjи:

 - знања коjа jе остварио су на нивоу репродукциjе, уз минималну примену;

 - у мањоj мери лoгички пoвeзуje чињeницe и пojмoвe и искључиво уз подршку наставника изводи закључке коjи се засниваjу на подацима;

 - понекад jе самосталан у решавању проблема и у недовољноj мери критички рaсуђуje;

- показуjе мањи степен активности и ангажовања.

Недовољан (1) добиjа ученик коjи:

 - знања коjа jе остварио нису ни на нивоу препознавања и не показуjе способност репродукциjе и примене;

- не изводи закључке коjи се засниваjу на подацима;

 - критички не рaсуђуje;

- не показуjе интересовање за учешће у активностима нити ангажовање.

Поступак и инструменти оцењивања: - Свакодневно бележење активности ученика на часу у свеску евиденције наставника или есДневник (учествовање у разговору и дискусији), Усмено одговарање, редовност доношења домаћег, однос према раду, писане провере (тест),иницијални тест, сналажење на карти(За показаних 5 појмова на историјској карти -5, за 4 -4, 3-3, 2-2, 1-1), презентације или израда паноа (разврставање информација, раздвајање битно од небитног; истине од мита, прављење ППТ или паноа,презентовање пред одељењем); вођење евиденције од стране наставника о: броју јављања на часовима, броју успешности у групном раду, раду у пару, учешћу на такмичењима, посета културно-историјским институцијама, несебичном пружању помоћи другим ученицима.

Критеријуми: Број јављања:

За јављање + (5+ оцена 5 у дневник), за давање комплетног, потпуног одговора на тежа питања +5, ко не зна одговор –, учесталост по месецима - свакодневно бележење током године.

Свеобухватност одговора, хронолошка прецизност,сналажење на карти,хоризонтално и вертикално повезивање градива најмање једном у полугодишту.

За три недоношења домаћег -1 у свеску. Прегледање свески, редовно доношење домаћег (минимум 50% тачно урађено) 5+ (оцена 5 у дневник), припремљеност за час, одговоорно коришћење материјала, прибора и алатки, одржавање прибора и радног простора.

Писане провере: Пети разред једном у полугодишту, шести, седми и осми два пута у полугодишту.

Бодовање писане провере:

40-54%-2

55-69%-3

70-84%-4

85-100%-5

Бодовање иницијалног теста према оствареним стандардима постигнућа.

-Све што је рађено на часу налази се у свескама, број и квалитет добровољног учешћа у разним наставним и ваннаставним активностима (такмичења, израда паноа, кратко предавање, вођење квиза, израда асоцијација...)